“Terrorchilar Afg'onistondan qo'shni davlatlarga kirish uchun baza sifatida foydalanmoqchi” — Shoygu

Rossiya mudofaa vaziri Sergey Shoygu xalqaro terrorchilar yetakchilari Afg'onistondan qo'shni davlatlarga kirib borish uchun baza sifatida foydalanmoqchiligini ma'lum qildi. Bu haqda “TASS” xabar berdi.
Shoygu 24 iyun kuni Rossiya va Markaziy Osiyo davlatlari yig'ilishida bu haqda gapirgan.
“xalqaro terrorchilar yetakchilari Afg'oniston hududini qo'shni davlatlarga kirib borish va jihodchilarning keng tarmog'ini yaratish, jumladan, jangarilarni qaynoq nuqtalardan olib o'tish yo'li bilan to'ldirish uchun baza sifatida foydalanmoqchi”, — degan u.
Shoyguning ta'kidlashicha, mintaqada diniy radikalizm mafkurasi, narkotik moddalar savdosi va transchegaraviy jinoyatlar tarqalmoqda.
U mintaqadagi terrorchilik tashkilotlariga qarshi kurashish bo'yicha umumiy yondashuvlarni shakllantirish uchun Markaziy Osiyo davlatlari va Rossiya huquq-tartibot idoralari o'rtasidagi muvofiqlashtirishni kuchaytirish zarurligini aytgan. Rossiya mudofa vaziri mamlakatlar o'rtasidagi ko'p yillar davomida shakllangan ishonchli muloqot o'zaro hamkorlikni rivojlantirish va takomillashtirishga xizmat qilishiga umid bildirgan.
Yig'ilishda Rossiya Mudofaa vaziridan tashqari Qozog'iston, Qirg'iziston, Tojikiston va O'zbekiston harbiy idoralari rahbarlari Ruslan Yaxshilikov, Baktibek Bekbolotov, Sherali Mirzo va Bahodir Qurbonovlar ham ishtirok etgan. Bunday formatdagi uchrashuv birinchi marta o'tkazilmoqda.
Avvalroq Putin Markaziy Osiyo davlatlarida keng ko'lamli harbiy mashg'ulotlar o'tkazilishini ma'lum qilgandi. Shuningdek, Afg'onistondan Markaziy Osiyoga keladigan asosiy tahdid aytilgan.